b'\n_START_ARTICLE_\nPuppetz\n_START_SECTION_\nO skupini\n_START_PARAGRAPH_\nSkupina Puppetz prihaja iz Kr\xc5\xa1kega ter Novega mesta. Za\xc4\x8detek njenega delovanja sega v leto 2002, kjer so skupaj zdru\xc5\xbeili mo\xc4\x8di kitarist Nejc \xc5\xa0kafar, basist Jani Kova\xc4\x8dec in bobnar Bla\xc5\xbe Soto\xc5\xa1ek. Kmalu zatem so \xc4\x8dlani za\xc4\x8deli iskati novega vokalista. Kmalu se je kot pevec skupini pridru\xc5\xbeil Bojan Pahljina.\n_START_SECTION_\nGlasba\n_START_PARAGRAPH_\nKo je bila zasedba sestavljena so najprej za\xc4\x8deli s preigravanjem priredb znanih tujih skupin. Kasneje je skupina za\xc4\x8dela pripravljati tudi avtorsko glasbo. Po nekaj koncertih so zmagali na nate\xc4\x8daju za neuveljavljene bende v klubu Rde\xc4\x8da Ostriga, kjer so osvojili nagrado, turnejo po Sloveniji._NEWLINE_Skupini se je kmalu zatem pridru\xc5\xbeil kitarist Miha Mo\xc4\x8dnik. Skupina danes izvaja glasbo, ki jo sami imenujejo \xc2\xbbnovi rock\xc2\xab. Njihovo glasbo namre\xc4\x8d poleg 5 \xc4\x8dlanov dopolnjujejo tudi \xc2\xbbsempli\xc2\xab\xc2\xa0z razli\xc4\x8dnimi godalnimi in drugimi instrumenti.\n_START_SECTION_\nDose\xc5\xbeki\n_START_PARAGRAPH_\nNa nate\xc4\x8daju \xc2\xbbNewcomer 2006\xc2\xab, kjer nastopajo skupine iz vse Evrope je skupina med 100 prijavljenimi skupinami osvojila 2. mesto. Izbrani so bili tudi za najbolj\xc5\xa1o skupino ve\xc4\x8dera, njihov bobnar Bla\xc5\xbe pa je bil progla\xc5\xa1en za najbolj\xc5\xa1ega bobnarja nate\xc4\x8daja._NEWLINE_Skupina se je nato udele\xc5\xbeila \xc5\xa1e Coca - Colinega projekta Band Startup 2007, kar so izkoristili za promocijo njihovega prvega samostojnega albuma, ki so ga izdali leta 2008. Puppetz so v konkurenci 11 skupin osvojili prvo nagrado, ki je bila snemanje videospota. Nagrado so izkoristili za dodatno promocijo ob izidu plo\xc5\xa1\xc4\x8de. Na njej je 12 skladb, med njimi tudi pesem, ki je nastala v sodelovanju s Tomijem Megli\xc4\x8dem, pevcem skupine Siddharte.'